26. februar-6. marts 1994 var en fabriksny sporvogn fra [[Frankfurt am Main]] opstillet foran Frederiksberg Rådhus i anledning af, at [[Siemens AG|Siemens]] afholdt en konference for trafikjournalister. 5.-6. marts var der desuden åbent for offentligheden. Til sammenligning var den næsten hundrede år ældre DKS 17, der også var leveret af Siemens, opstillet ved siden af.<ref>''Moderne tysk sporvogn udstillet på Frederiksberg'' af John Kåre Bjørnson. BYtrafik 3/1994, s. 83-85.</ref> Senere i 1994 fejrede [[Oslos sporveje]] 100 års jubilæum for deres første elektriske sporvogn med besøg af flere udenlandske sporvogne, heriblandt HT Museums bogievogntog KS 575+1578. 4. juni 1994 var der kavalkade og frem til 12. juni kørte flere af museumsvognene på forskellige strækninger. HT Museum ville dog gerne have mere køretid til bogievognene, så de blev i juli ud. KS 575 måtte dog hovedsageligt køre solo, da bivognen KS 1578's bremser ikke var stærke nok til kørsel med passagerer på de stejle gader i byen.<ref>''Skandinavisk sporvognsfest i Norge'' af Bjørn Andersen. BYtrafik 5/1994, s. 193-197.</ref>
Filosofi Litteratur Historie Foreninger Organisationer